Video Val de proteste în Europa de Ziua Muncii. Stare de asediu în Istanbul şi violenţe între cetăţeni şi poliţie în Franţa
Milioane de oameni din întreaga lume au marcat prin proteste, în stradă, Ziua Muncii. Cer mai puţine ore de muncă şi salarii mai mari. În Istanbul, manifestaţia a degenerat în lupte de stradă cu poliţia.
Poliția a impus stare de asediu în oraş, trasnportul public a fost suspendat şi peste 200 de manifestanţi au fost arestaţi. Violenţe au fost şi la manifestaţiile de 1 mai din Franţa. Numai la Paris, zeci de oameni au fost arestaţi şi peste o mie percheziţionaţi de jandarmi.
Proteste violente în Istanbul
Zeci de manifestanţi adunaţi la Istanbul pentru a sărbători 1 Mai au fost arestaţi miercuri de forţele de ordine.
Primele altercaţii au izbucnit în timp ce manifestanţii încercau să forţeze gardurile puse de poliţişti pentru a intra în Piaţa Taksim, epicentrul protestului, scrie news.ro.
Istanbulul a fost plasat în stare de asediu de către forţele de ordine, care au blocat centrul oraşului.